SREDNJA ŠKOLA BAN JOSIP JELAČIĆ, Trg dr. Franje Tuđmana 1, 10290 Zaprešić
E-mail : ured@ss-ban-jjelacic-zapresic.skole.hr       Tel: 01/3399-984
IBAN: HR8623400091800001006     Matični broj : 01721208     OIB: 38660216794
Broj RKDP: 23858    Razina: 31    Šifra djelatnosti: 8532    Razdjel: 000

OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU 

I. UVOD

1. Sažetak djelokruga rada proračunskog korisnika
Srednja škola Ban Josip Jelačić je srednjoškolska institucija u kojoj izvodimo 10 obrazovnih programa: Opća gimnazija, Turistički tehničar destinacije, Referent za poslovnu ekonomiju, Tehničar za računarstvo, Prodavač, Kozmetičar, Kuhar, Slastičar, Konobar. 
Škola je započela s radom u školskoj godini 2003./2004. Kvalitetnim obrazovnim i poticajnim odgojnim nastojanjima temeljenim na vrijednostima, vodimo svakog učenika u osobnom i profesionalnom rastu i razvoju i tako ga pripremamo ne samo za nastavak obrazovanja i/ili tržište rada već i za život. Naša vizija je kvalitetna i suvremena, sigurna i prepoznatljiva, otvorena i poticajna škola koja odgovara na potrebe svih svojih dionika i kontinuirano razvija svoju kulturu.

2. Organizacijska struktura

U Školi se ustrojavaju dvije službe:
1. stručno-pedagoška i
2. administrativno-tehnička.
Stručno-pedagoška služba obavlja poslove u svezi s izvođenjem nastavnog plana i programa, neposrednog odgojno obrazovnog rada s učenicima, vođenjem pedagoške dokumentacije i evidencije, aktivnostima u skladu sa potrebama i interesima učenika te promicanje stručno-pedagoškog rada Škole, u skladu sa Zakonom o odgoju i obrazovanju u osnovnoj i srednjoj školi (u daljnjem tekstu: Zakon), provedbenim propisima, godišnjim planom i programom rada Škole i školskim kurikulumom.
Administrativno-tehnička služba obavlja opće, pravne i kadrovske poslove, računovodstvene i knjigovodstvene poslove, poslove čuvanja pedagoške dokumentacije i evidencije, ostvarivanja prava učenika, roditelja i radnika, poslove tehničkog održavanja i rukovanja opremom i uređajima, poslove održavanja čistoće objekata i okoliša te druge poslove u skladu sa Zakonom, provedbenim propisima i godišnjim planom i programom rada Škole.
3. Zakonske i druge podloge na kojima se zasniva program rada škole

· Zakon o odgoju i obrazovanju u osnovnoj i srednjoj školi, ( NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17,  68/18, 98/19, 64/20, 151/22, 155/23, 156/23)
· Zakon o proračunu (NN 87/08, 136/12, 15/15, 144/21), Pravilnik o proračunskim klasifikacijama (NN br. 26/10 i 120/13, 1/20, 4/24) i Pravilnik o proračunskom računovodstvu i računskom planu (NN br. 124/14, 115/15, 87/16 i 3/18, 98/19, 64/20, 108/20, 158/23, 154/24) 
· Zakon o lokalnoj i područnoj (regionalnoj) samoupravi
· Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave
· Odluka o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjeg školstva
· Upute za izradu proračuna lokalne (regionalne) samouprave za razdoblje od 2026.-2028. Upravnog odjela za prosvjetu kulturu, šport i tehničku kulturu Zagrebačke županije od rujna 2025. godine
· Godišnji plan i program rada za školsku godinu 2025./2026. 
· Školski kurikulum za 2025./2026.

4. Izvori sredstava za financiranje rada škole su:
· Opći prihodi i primici, skupina 671, regionalni proračun za materijalne troškove poslovanja te održavanje i obnovu nefinancijske imovine
· Pomoći, skupina 636, državni proračun za financiranje rada zaposlenih radnika 
· Pomoći, skupina 636, Grad Zaprešić za provedbu dodatnih aktivnosti škole prema Planu i programu rada te obnovu nefinancijske imovine 
· Vlastiti prihodi od iznajmljivanja prostora, skupina 661, za provedbu dodatnih aktivnosti škole prema Planu i programu rada te obnovu nefinancijske imovine 
· Vlastiti prihodi u programu obrazovanja odraslih, skupina 661, za provedbu programa obrazovanja odraslih, te za financiranje materijalnih troškova škole i obnovu nefinancijske imovine
· Prihodi po posebnim propisima sastoje se od prihoda od sufinanciranja, tj. uplate roditelja za povećane troškove obrazovanja 
· Donacije – sredstva županijskog školskog sportskog kluba za održavanje sportskih natjecanja
· Pomoći temeljem prijenosa EU sredstava za financiranje EU projekata





II. IZVRŠENJE OPĆEG DIJELA FINANCIJSKOG PLANA
   
Izvršenje općeg dijela financijskog plana Srednje škole Ban Josip Jelačić za 2026. godinu sastoji se od:

A. SAŽETKA RAČUNA PRIHODA I RASHODA
[image: ]

B. SAŽETKA RAČUNA FINANCIRANJA
[image: ]

C. PRENESENOG VIŠKA/MANJKA
[image: ]

Ukupno je ostvareno 1.832.272,75 EUR prihoda odnosno 47,65% od ukupno planiranih prihoda u 2026. godini. Ukupni rashodi iznose 1.924.463,22 EUR što iznosi 49,35% ukupno planiranih rashoda u ovoj godini. Manjak u iznosu 293.737,96 EUR rezultat je  novog načina evidentiranja poslovnih događaja prema novom Pravilniku o proračunskom računovodstvu i računskom planu prema čemu u rezultat nisu uključeni prihodi za financiranje plaća za mjesec lipanj.

Stanje novčanih sredstava:
01.01.2026. – 81.329,23 EUR Žiro račun
01.01.2026. – 56.600,31 EUR  Riznica
30.06.2026. – 39.065,82 EUR Žiro račun
30.06.2026. – 61.092,34 EUR Riznica

A. RAČUN PRIHODA I RASHODA
· PRIHODI POSLOVANJA - realizacija 30.6.2026.
Planirani prihodi Srednje škole Ban Josip Jelačić sastoje se od sljedećih izvora:
· 4.2. Decentralizirana sredstva – obuhvaćaju prihode iz nadležnog proračuna za financiranje minimalnog standarda u srednjem školstvu; realizacija 106.308,37 EUR
· 1.1. Opći prihodi i primici – obuhvaćaju prihode iz nadležnog proračuna za financiranje pojačanog standarda u srednjem školstvu i kapitalnih ulaganja; realizacija 63.431,94 EUR.
· 3.4. Vlastiti prihodi – obuhvaćaju prihode od najma prostora i izvođenja nastave u programu obrazovanja odraslih; realizacija 50.462,78 EUR.
· 4.M. Ostali prihodi za posebne namjene – obuhvaćaju prihode od naknada za povećane troškove obrazovanja i izrade duplikata svjedodžbi; realizacija 683,04 EUR.
· 5.0.A Pomoći iz državnog proračuna – obuhvaćaju prihode resornog ministarstva za financiranje rada zaposlenih, financiranje određenih projekata i aktivnosti; realizacija 1.538,691,82 EUR.
· 5.2.B Pomoći grad – obuhvaćaju prihode grada Zaprešića za nabavu nefinancijske imovine, tekuće i investicijsko održavanje te financiranje projekata i aktivnosti; realizacija 4.278,00 EUR.
· 5.0.5 Ministarstvo znanosti, obrazovanja i mladih – obuhvaća prihode za financiranje plaća pomoćnika u nastavi; realizacija 8.370,69 EUR. 
· 5.6.1 Europski socijalni fond plus – obuhvaća prihode za financiranje plaća pomoćnika u nastavi; realizacija 46.176,11 EUR.
· 5.1.O Programi unije – obuhvaćaju prihode od pomoći temeljem prijenosa EU sredstava za financiranje EU projekata; realizacija 4.790,00 EUR.
· 6.4. Donacije – obuhvaćaju prihode od županijskog školskog sportskog saveza za financiranje sportskih natjecanja i nabavu sportske opreme te ostale donacije; realizacija 9.080,00 EUR.

· RASHODI POSLOVANJA
Rashodi poslovanja Srednje škole Ban Josip Jelačić sastoje se od sljedećih skupina:
· 31 Rashodi za zaposlene – obuhvaćaju rashode za plaće zaposlenika te ostale rashode za zaposlene (regres, božićnica, pomoći, jubilarne nagrade); realizacija 1.659.198,16 EUR.
· 32 Materijalni rashodi – obuhvaćaju rashode za naknade troškovima zaposlenima (službena putovanja, naknade za prijevoz, stručno usavršavanje), rashode za materijal i energiju (uredski materijal, literatura, materijal i sredstva za čišćenje i higijenske potrebe, namirnice za nastavu, energenti, materijal i dijelovi za tekuće i investicijsko održavanje), rashode za usluge (usluge telefona, poštarina, usluge tekućeg i investicijskog održavanja, komunalne usluge, sistematski pregledi zaposlenika, intelektualne usluge, računalne usluge, ostale usluge), ostale nespomenute rashode poslovanja (premije osiguranja, pristojbe, novčane naknade zbog nezapošljavanja osoba s invaliditetom, troškovi sudskih postupaka, troškovi natjecanja, troškovi Erasmusa, troškovi stručnih vijeća); realizacija 247.148,93 EUR, povećanje u odnosu na isti period prošle godine za 16,36% zbog općeg porasta cijena.
· 34 Financijski rashodi – obuhvaćaju rashode za bankarske usluge i usluge platnog prometa, realizacija 343,99 EUR.
· 37 Naknade građanima i kućanstvima na temelju osiguranja – obuhvaća rashode za prijevoz učenika s teškoćama; realizacija 5.678,30 EUR.
· 38 Ostali rashodi – obuhvaćaju rashode za nabavu menstrualnih higijenskih potrepština; realizacija 1.814,88 EUR.
· 42 Rashodi za nabavu proizvedene dugotrajne imovine – obuhvaćaju rashode za nabavu opreme; realizacija 10.278,96 EUR.
· 45 Rashodi za dodatna ulaganja na nefinancijskoj imovini – obuhvaćaju rashode za ulaganja u školsku zgradu; realizacija 0,00 EUR.

B. RAČUN FINANCIRANJA
Srednja škola Ban Josip Jelačić nema primitaka od financijske imovine i zaduživanja i izdataka za financijsku imovinu i otplate zajmova.
C. PRENESENI VIŠAK/MANJAK
Financijsko stanje razdoblja 30.06.2026. je sljedeće:
Ukupni prihodi: 1.832.272,75 EUR
Ukupni rashodi: 1.924.463,22 EUR
Preneseni manjak:    -201.562,49 EUR
Rezultat:              -293.752,96 EUR

Specifikacija rezultata po izvorima:

· 5.1.O Programi unije – manjak u iznosu u iznosu 91.685,00 EUR
·  metodološki manjak prihoda za provođenje Erasmus+ projekata; sredstva su evidentirana kao predujam

· 3.4. Vlastiti prihodi – višak u iznosu 22.241,45 EUR
· iskazani višak vlastitih prihoda odnosi se na prihode ostvarene od najma školske sportske dvorane te će biti utrošen za potrebe redovnog poslovanja, tekućeg i investicijskog održavanja te nabavu nefinancijske imovine; 

· 5.0.A Pomoći iz državnog proračuna – manjak u iznosu 228.494,83 EUR:
· višak prihoda Agencije za odgoj i obrazovanje za financiranje troškova stručnih vijeća u iznosu 173,24 EUR,
· metodološki manjak prihoda MZOM za plaće za mjesec lipanj u iznosu 228.668,07 EUR;

· 5.2.B Pomoći grad – višak u iznosu 1.152,65 EUR
· višak prihoda Grada Zaprešića za nagrade učenicima za postignuti uspjeh na natjecanjima;


· 4.M. Prihodi za posebne namjene – višak u iznosu 24.146,05 EUR
· iskazani višak po izvoru prihoda za posebne namjene odnosi se na prihode od uplata učenika za povećane troškove obrazovanja te će biti utrošen za potrebe redovnog poslovanja školske ustanove;

· 4.6. Donacije – višak u iznosu 3.523,81 EUR
· višak za financiranje aktivnosti učeničke zadruge Ban u iznosu 613,14 EUR
· višak za financiranje aktivnosti školskog sportskog društva u iznosu 630,67 EUR
· višak za financiranje dnevnica za stručne ekskurzije u iznosu 2.280,00 EUR

· 1.1. Opći prihodi i primici – manjak u iznosu 5.623,87 EUR
· metodološki manjak prihoda za plaće pomoćnika u nastavi;

· 4.2. Decentralizirana sredstva – manjak u iznosu 7.140,68 EUR
· metodološki manjak za financiranje materijalnih troškova;

· 5.0.5 Ministarstvo znanosti, obrazovanja i mladih – manjak u iznosu 1.780,89 EUR
· metodološki manjak prihoda za plaće pomoćnika u nastavi;

· 5.6.1 Europski socijalni fond plus – manjak u iznosu 10.091,65 EUR
· metodološki manjak prihoda za plaće pomoćnika u nastavi.




Zaprešić, 15.7.2026.						Ravnatelj: dr. sc. Alan Labus

